9lk Biologia   Kpl 6 KEUHKOT VIEVÄT ELIMISTÖÖN HAPPEA JA POISTAVAT HIILIDIOKSIDIA

Hengitykseen osallistuvat hengityselimistön osat: nenä, suu, nielu, henkitorvi, keuhkoputket, keuhkot ja pallea.  Hengitys on lyhyesti sanottuna kaasujen vaihtoa: otetaan happi sisään ja hiilidioksidi ulos.  Happi kuljetetaan kaikkialle kehoon jokaiselle solulle verenkierron mukana, myös hiilidioksidi tuodaan soluista pois verenkierrossa.  Veressä olevien punasolujen tehtävä on kuljettaa sekä happea että hiilidioksidia. 
Reitti kohta kohdalta

Hengitämme sisään joko NENÄN tai SUUN kautta.  Nenässä on värekarvoja ja limakalvo, jotka puhdistavat hengitysilmaa, suussa näitä ei ole.  Nenässä hengitysilma myös lämmitetään.
2. Suun tai nenän jälkeen ilma kulkee NIELUun, josta alkaa sekä ruokatorvi että henkitorvi.  Kurkunkansi pitää huolta siitä, että ruoka ei mene ”väärään kurkkuun” (kpl 4-5) ja että ilma sujahtaa henkitorveen eikä mahaa kohti. 
3. HENKITORVI jakautuu ennen keuhkoja kahdeksi KEUHKOPUTKEKSI, koska meillä on kaksi keuhkon puoliskoa.

KEUHKOPUTKET jakautuvat aina vain pienemmiksi ja pienemmiksi putkiksi, joiden ihan päässä on pienen pieniä KEUHKORAKKULOITA.  Keuhkorakkulat ovat kooltaan vain 0,2mm.  Keuhkorakkuloiden pinnalla on OHUITA VERISUONIA, joihin happi sujahtaa suoraan keuhkorakkulan seinän läpi.  Veressä olevat punasolut kuljettavat hapen kaikkialle elimistöön soluille. 
5. Soluissa tehdään hapen avulla ravintoainesta energiaa, tämän reaktion tuloksena syntyy myös hiilidioksidia, joka on elimistölle vaarallista liian isoina määrinä.  Hiilidioksidi pitää siis saada elimistöstä pois.

6. HIILIDIOKSIDI  viedään solusta pois verisuoneen ja punasolut kuljettavat sen keuhkorakkuloihin ja sitä kautta keuhkoihin ja uloshengityksen mukana ulos.  Eli hiilidioksidi kulkee samaa reittiä kuin happikin, mutta eri suuntaan – happi sisään ja hiilidioksidi ulos.

Sairauksia ja vaaroja
Flunssa on virusten aiheuttama tulehdus hengitysteissä, oireita ovat tukkoinen nenä, kurkkukipu ja kuume.  Influenssa on muuten samanlainen kuin flunssa, mutta siinä on vakavammat oireet.

Keuhkoputkentulehdus on puolestaan virusten aiheuttama tulehdus hengitysteiden limakalvoissa, sen oireita ovat yskä, kuume ja lima keuhkoputkissa.

Astmassa keuhkoputkien pienet haarat turpoavat ja käyvät ahtaaksi, eli niiden läpi ei pääse yhtä paljon ilmaa.
Tulipaloissa syntyy myrkyllistä kaasua, häkää, joka voi tappaa ihmisen koska se estää hapen kuljettamisen soluille.  Seurauksena on nopeasti tuleva tajuttomuus ja hengityksen ja sydämen toiminnan pysähtyminen.

Tupakointi on erittäin vaarallista.  Sen aiheuttamia vaivoja ja sairauksia on loputon lista!  Voit käydä netissä vaikka sivuilla www.rookikroppa.fi  katsomassa mitä kaikkea tupakointi saa aikaan ja miten se tuhoaa keuhkoja.
